На основу члана 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016-др.Закон, 108/2016, 113/2017, 95/2018, 153/2020 и 94/2024), члана 23. став 3. и 25. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“ број 80/2021-пречишћени текст, 85/2021 и 85/2022 ) и члана 37. став 1. тачка 16. Статута Града Ниша („Сл.лист Града Ниша“ број 88/2008, 143/2016 и 18/2019),

Скупштина Града Ниша на седници одржаној \_\_\_\_\_\_\_\_\_.2025. године доноси

**Р Е Ш Е Њ Е**

 **I ПРЕНОСИ СЕ** право коришћења Основној школи „Војислав Илић млађи“ – Хум, ул.Данила Прице бр.108, на непокретностима у јавној својини Града Ниша, на неодређено време и без накнаде и то на:

- Објекту основног образовања – површине 84 м2 означеном бројем 1, на кп.бр.2391 КО Лесковик.

У својству носиоца права Основна школа „Војислав Илић млађи“ – Хум, користиће описану непокретност у складу са регистрованом делатношћу и позитивним законским прописима.

**II** Право коришћења на непокретности из тачке I овог решења преноси се Основној школи „Војислав Илић млађи“ – Хум, са правом држања и коришћења у складу са природом и наменом ствари, давања на коришћење другом носиоцу права коришћења, давања у закуп и управљања у складу са важећим Законом о јавној својини и другим законима и прописима са правом уписа права коришћења у јавној књизи о непокретностима и правима на њима.

**III** Основна школа „Војислав Илић млађи“ – Хум у обавези је да непокретност која јој је овим решењем пренета на коришћење одржава, обнавља и унапређује као и да извршава све законске обавезе у вези са том непокретности.

Основна школа „Војислав Илић млађи“ – Хум, нема право располагања у смислу Закона о јавној својини предметном непокретности, осим давања на коришћење другом носиоцу права коришћења и давања предметне непокретности у закуп, уз писану сагласност Градоначелника Града Ниша.

**IV** Обавезује се Основна школа „Војислав Илић млађи“ – Хум, да у року од 8 (осам) дана, од дана пријема овог решења приступи закључењу Уговора о преносу права коришћења и управљања непокретности у јавној својини Града Ниша, којим ће се ближе регулисати међусобна права и обавезе Града Ниша и Основне школе „Војислав Илић млађи“ – Хум.

**V** Ово решење је коначно и исто објавити у „Службеном листу Града Ниша“.

О Б Р А З Л О Ж Е Њ Е

 Дана 03.02.2025.године Основна школа „Војислав Илић млађи“ – Хум доставила је Градској управи за имовину, привреду и заштиту животне средине податке о непокретностима у којима обавља делатност основног образовања и васпитања, ради доношења решења којим се преноси право коришћења на непокретностима у јавној својини Града Ниша ближе описаним у диспозитиву решења.

 Поступајући по поднетом захтеву и увидом у податке РГЗ – Службе за катастар непокретности Ниш за кп.бр.2391 КО Лесковик и кп.бр.2860 КО Горњи Комрен утврђено је да је право јавне својине Града Ниша уписано на наведеним објектима, при чему је РГЗ – Служба за катастар непокретности Ниш, по ранијим прописима, поред јавне својине Града Ниша уписала Основну школу „Војислав Илић млађи“ – Хум као носиоца права коришћења на објектима који се налазе на кп.бр.2860 КО Горњи Комрен (а на основу претходног уписа иако Основној школи „Војислав Илић млађи“ – Хум није пренето право коришћења у смислу одредаба Закона о јавној својини („Службени гласник РС“ број 72/11, 88/13, 105/14, 104/2016-др.Закон, 108/2016, 113/17, 95/2018 и 153/2020).

 Увидом у податке РГЗ – Службе за катастар непокретности Ниш за објекат означен бројем 4– зграду основног образовања на кп.бр.6140 КО Хум утврђено је да власник односно држалац није утврђен са обликом својине Други облици са уделом 134/1154, а Основна школа „Војислав Илић млађи“ – Хум уписана је као држалац са обликом својине Државна РС са уделом 1020/1154.

 Одредбама члана 18. став 1. Закона о јавној својини прописано је да су носиоци права јавне својине Република Србија, аутономна покрајина и јединица локалне самоуправе, док је ставом 7. истог члана прописано да установе и јавне агенције и друге организације чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајне, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини које су им пренете на коришћење.

 Чланом 24. Закона о јавној својини утврђено је да носиоци права коришћења из члана 18. овог Закона управљају покретним и непокретним стварима које користе, као и да је управљање стварима у јавној својини у смислу члана 24. став 2. Закона њихово одржавање, обнављање, унапређивање, као и извршавање законских и других обавеза у вези са тим стварима.

 Право јавне својине и право коришћења на непокретностима у јавној својини уписују се у јавне књиге о непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини.

 Полазећи од чињенице да је Град Ниш оснивач Основне школе „Војислав Илић млађи“ – Хум Решењем Окружног Привредног суда у Нишу Ус-бр.318/66 од 05.04.1967.године, као и да установа, у складу са важећим Законом о јавној својини не може бити носилац права јавне својине, а да се истој ради обављања регистроване делатности установе може пренети право коришћења на непокретним стварима у јавној својини, утврђено је да су услови испуњени прописани чланом 18. Закона о јавној својини и чланом 23. Одлуке о прибављању, располагању и управљању стварима у јавној својини Града Ниша („Сл.лист Града Ниша“ 80/2021-пречишћени текст, 85/2021 и 85/2022) на основу којих Град Ниш као носилац права јавне својине преноси на неодређено време и без накнаде право коришћења са правом управљања – Основној школи „Војислав Илић млађи“ – Хум, ради обављања регистроване делатности, на непокретности наведеној у тачки I диспозитива овог решења, коју установа користи ради обављања делатности основног образовања и васпитања и на којима је уписано право јавне својине Града Ниша.

 Полазећи од напред цитираних одредби Закона о јавној својини и Одлуке о прибављању, располагању и управљању стварима у јавној својини Града Ниша, утврђено је да су испуњени услови за пренос права коришћења на објектима у јавној својини Града Ниша, те је одлучено као у диспозитиву овог решења. За спровођење овог решења није потребно ангажовање додатних средстава буџета Града Ниша.

УПУТСТВО О ПРАВНОМ СРЕДСТВУ: Против овог решења се не може изјавити жалба, али се може поднети тужба надлежном суду.

**Број: \_\_\_\_\_\_\_\_\_\_\_\_\_\_\_\_**

**У Нишу, \_\_\_\_\_\_\_\_\_\_\_\_\_\_**

**СКУПШТИНА ГРАДА НИША**

 **Председник**

 **Проф. др Игор Новаковић**